Den 4. februar 1975 ble byfylket Haicheng i provinsen Liaoning i det nordlige Kina rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted.